รัฐบาลจัดพิธีมอบผ้าไตร ตามโครงการอุปสมบทเพื่อถวายพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
รัฐบาลจัดพิธีมอบผ้าไตร ตามโครงการอุปสมบทเพื่อถวายพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว

พลเอก ฉัตรชัย สาริกัลยะ รองนายกรัฐมนตรี เป็นประธานพิธีมอบผ้าไตร ณ ตึกสันติไมตรี ทำเนียบรัฐบาล ตามโครงการอุปสมบทเพื่อถวายพระราชกุศลอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว ที่รัฐบาลจัดขึ้น โดยสำนักงานปลัดสำนักนายกรัฐมนตรี ร่วมกับสำนักงานพระธรรมทูตสายประเทศอินเดีย - เนปาล  เพื่อให้ผู้อุปสมบทได้แสดงความจงรักภักดี รำลึกในพระมหากรุณาธิคุณ ได้ศึกษาและเรียนรู้หลักธรรมคำสอนทางพระพุทธศาสนา ซึ่งจะเป็นประโยชน์ในการนำมาใช้เป็นหลักประพฤติในชีวิตประจำวันและการปฏิบัติงาน รวมทั้งเป็นการสืบสานพระพุทธศาสนาให้คงอยู่สืบไป 
โดยจะมีพิธีบรรพชาอุปสมบทและจาริกแสวงบุญสังเวชนียสถานทั้ง 4 แห่ง ณ สาธารณรัฐอินเดียและสหพันธ์สาธารณรัฐประชาธิปไตยเนปาล โดยมีผู้อุปสมบทจำนวน 90 คน ประกอบด้วย ข้าราชการและเจ้าหน้าที่จากทุกกระทรวง หน่วยงานที่เกี่ยวข้อง สำนักงานปลัดสำนักนายกรัฐมนตรี และภาคีเครือข่ายภาคเอกชนที่ร่วมจัดงานเฉลิมพระเกียรติ และมีผู้แจ้งความประสงค์ขอเข้าร่วมโครงการเพิ่มเติม คือ Mr. Thinlay Wangchuk กงสุลใหญ่ภูฏาน ณ เมืองกัลกัตตา สาธารณรัฐอินเดีย

 ทั้งนี้การอุปสมบทดังกล่าวจะมีการทำบุญผ้าป่าสามัคคีถวายปัจจัยแก่วัดไทยทั้ง 6 แห่ง ที่คณะผู้อุปสมบทเดินทางไปพักและทำกิจกรรม ประกอบด้วย วัดไทยพุทธคยา วัดไทยสารนาถ วัดไทยกุสินารา -เฉลิมราชย์ วัดไทยลุมพินี วัดไทยเชตวันมหาวิหาร และวัดไทยนวราชรัตนาราม 960